Daar is ’n verskuiwing van mediavoorkeure onder lesers en luisteraars. Beteken dit dat die gedrukte media sonder meer voor die kuberruim gaan swig, en sou so iets wenslik wees? Herman Toerien neem ’n paar aspekte onder die loep.
Oor die belangrikheid van die media, en in besonder die pers, bestaan geen twyfel nie. Die pers is al immers dikwels as die vierde, weliswaar nie-amptelike been van die demokrasie beskryf.
Omtrent dieselfde tyd skryf die bekende dr. Leopold Scholtz ’n artikel onder die titel, “Moenie die media afskryf”.
Selfs die telefoon moes grootliks vir die selfoon plek maak. ’n Nuwe geslag word groot sonder die geringste verwagting om eendag ’n gewone telefoon in die huis te hê.
Die media, en in besonder die gedrukte media, se rol strek egter veel verder as hierdie gemeenskapsdiens. Dit moet as waghond dien teen owerheidsvergrype. ’n Mens kan ’n lang lys sake maak wat aan die lig gekom het nadat die media dit aan die groot klok gehang het, waaronder Nkandla. ’n Openbare uitsaaier sal nie maklik politiek-sensitiewe vergrype kan oopkrap nie, en as dit politiek gekaap is, ook nie die wil daartoe hê nie.
Maar … koerantbase moet ook besef die oorlewingsdraad is dun, en dat koerante nie kan bekostig om in ’n oorlog met sy lesers betrokke te raak nie. Die era wat ’n redakteur in ’n hoofartikel kan skryf dat die openbare diskoers oor aborsies iets van die verlede is (terwyl dit in byvoorbeeld die VSA juis toeneem), en dus verder nuus hieroor verswyg, is verby. ’n Redakteur kan ook nie sy persoonlike klein byltjies slyp nie. Lokvaljoernalistiek van gerespekteerdes laat ’n swak smaak. Te veel bydraes van loskop-rubriekskrywers veroorsaak lesersweerstand.
Dit word dikwels gestel dat die mag van die sosiale media onderskat word, soos met die Amerikaanse presidentsverkiesing. Die breë sosiale media kan egter nie so maklik onderskei tussen werklike nuus en opperste wolhaarstories nie. ’n Goeie joernalis of nuuspraktisyn is immers opgelei en gekonfyt in die omgaan met inligting.
Nuusforums in die kuberruim is waarskynlik nou die naaste wat ’n mens kan kom aan ’n futuristiese koerantidee. Met ’n tablet is dit net so “draagbaar” soos ’n koerant, en met nuus op die selfoon, selfs meer. Anders as die koerant word dit deurlopend opgedateer. Dit kan self uitsendings doen, soos klankgrepe, en ook video-insetsels plaas. Nuutgeplaasde nuus is net so onmiddellik aan ’n Afrikaanse leser in Nieu-Seeland as in die VSA beskikbaar.
Daar is ook baie slimprogramme in die tablette om die gebruiker afhanklik te maak, maar wat net “nice to have” is, as jy dit ooit gebruik, dit tap jou data, so die nuwe tegnologie, en om by te bly, kan jou ‘n astromiese bedrag per maand uit die sak jaag. Gaan kyk gerus watter programme in jou foon/tablet edm tap jou data, dis omdat die goed in die agtergrond werk, sit dit af.
Die afgelope jaar of twee het belangstelling vir digitale boeke in die hek geduik. Die mense verkies die gedrukte boek. Sekere van die groot name wat die digitale verkope behartig het, het toegemaak, ander het baie afgeskaal. Ook van die drukkers wat dit in die verlede gedoen het, stel nie meer belang nie.
Die groter wedloop vir die media verskaffers gaan nou hoofsaaklik gaan om inhoud en wie eerste met die nuus gaan wees.
Ek spandeer reeds meer tyd op ander nuus webwerwe net omdat ek agterkom maroela is so bietjie agter die tyd.
Ons word gevra om die media te ondersteun, maar verdien hulle dit met die ongebalanseerde skadelike beriggewing?
Ek sien vanoggend ‘n berig elders en dit is dat die Cheethas vorentoe in die Europese reeks in die Noorde gaan meeding. Baie opgewoonde vir hul part, wens hulle hope sukses toe, 100 vir julle. Wat van die Leeus?
Wat jou DSTV subskripsie aan betref, ek het ‘n jaar gelede afgeskaal, want ek het die vol pakket net vir sport gehou. Dit is egter ook nie meer lonend nie. Ek kyk nou maar net die uitslae op die internet.